**สรุปผลการประชุม ครั้งที่ 3/2562**

**วันที่ ๒ ส.ค. 62**

ความก้าวหน้าตามมติ คปต.

**1**. **แนวทางการจัดระเบียบโทรศัพท์เคลื่อนที่ในพื้นที่ จชต.**

ในคราวประชุม คปต. ครั้งที่ 2/2562 เมื่อวันที่ 11 มี.ค. 62 รองนายกรัฐมนตรี (พลเอก ประวิตรฯ)/ประธาน คปต. มีข้อสั่งการมอบให้ กสทช. และ ดศ. ร่วมกับหน่วยงานที่เกี่ยวข้อง สนับสนุนกองบัญชาการตำรวจภูธรภาค 9 (ภ.9) และหน่วยงานความมั่นคงอย่างใกล้ชิด รวมทั้ง ให้ สล.คปต. เร่งประสานหน่วยงานเพื่อปรับปรุงกฎหมาย กฎ ระเบียบที่เกี่ยวข้องโดยเร็ว

การดำเนินการที่สำคัญ เมื่อวันที่ 26 เม.ย. 62 ผอ.รมน.ภาค 4 ลงนามประกาศ กอ.รมน.ภาค 4 สน. โดยอาศัยอำนาจตามบทบัญญัติของ พ.ร.ก.การบริหารราชการในสถานการณ์ฉุกเฉิน พ.ศ. 2548 และ พ.ร.บ.การรักษาความมั่นคงภายในราชอาณาจักร พ.ศ. 2551 เรื่อง มาตรการจัดระเบียบการใช้โทรศัพท์เคลื่อนที่ในพื้นที่ จชต. และได้เร่งรัดดำเนินการตามประกาศดังกล่าว สรุปผลการลงทะเบียนซิมการ์ดด้วยระบบตรวจสอบอัตลักษณ์ ในพื้นที่ จชต. ห้วง 2 เดือนแรก (วันที่ 1 มิ.ย. – 29 ก.ค. 62) มีผู้ให้ความร่วมมือลงทะเบียนแล้ว จำนวน 179,010 เลขหมาย คิดเป็นร้อยละ 11.93

ข้อสั่งการประธาน คปต.

1. ภายหลังการแก้ไขเพิ่มเติมประกาศตาม มาตรา 11 แห่ง พ.ร.ก.การบริหารราชการในสถานการณ์ฉุกเฉิน พ.ศ. 2558 แล้ว ขอให้ สำนักงาน กสทช. และ กอ.รมน.ภาค 4 สน. ร่วมกับหน่วยงานที่เกี่ยวข้องเร่งรัดให้เป็นไปตามเป้าหมาย

2. ต้องประสานการปฏิบัติงานระหว่างหน่วยงานให้ชัดเจน มีขั้นตอนที่เหมาะสม ไม่สร้างภาระให้ประชาชนจนเกินความจำเป็น และต้องมีการประชาสัมพันธ์จนประชาชนมีความเข้าใจถึงเหตุผลความจำเป็น ตลอดจนประโยชน์ที่ได้รับโดยเฉพาะในเรื่องความปลอดภัยในชีวิตและทรัพย์สิน

**2**. **แนวทางการเพิ่มประสิทธิภาพสมาชิกกองอาสารักษาดินแดนสนับสนุนภารกิจงานความมั่งคงในพื้นที่ จชต.**

สืบเนื่องจากที่ประชุม คปต. ครั้งที่ 2/2560 เห็นชอบ แผนการเสริมสร้างกองกำลังประจำถิ่น และกำลังประชาชนพื้นที่จังหวัดชายแดนภาคใต้ พ.ศ. 2560 – 2564 กำหนดให้สมาชิกกองอาสารักษาดินแดน (อส.) เป็นกำลังประจำถิ่น เพื่อรองรับการเข้าสู่ขั้นการแก้ไขปัญหา จชต. ระยะที่ 3 ขั้นการเสริมสร้างสันติสุข และการพัฒนาอย่างยั่งยืน ในห้วงเวลาที่ผ่านมาพบปัญหาที่เกี่ยวข้องกับการปฏิบัติภารกิจของ อส. ในพื้นที่ จชต. ทั้งในระดับปฏิบัติ และระดับนโยบาย หลายประการ เช่น (1) ที่ตั้งฐานปฏิบัติการบางแห่งอยู่ในพื้นที่เอกชน (2) ด้านกำลังพล ซึ่งจัดผู้รับผิดชอบไม่รวมถึงกำนัน ผู้ใหญ่บ้าน (3) ด้านกำลังบำรุง/อาวุธยุทโธปกรณ์ ขาดแคลน ชำรุด (4) ด้านยุทธการขาดความเข้าใจสายการบังคับบัญชาของ อส. และ (5) การฝึกอบรม มีเนื้อหา และห้วงเวลาฝึกอบรมซ้ำซ้อนกันระหว่าง กอ.รมน.ภาค 4 สน. กับ กรมการปกครอง (ปค.)

สล.คปต. ร่วมกับ สำนักงาน คปต.สน. ได้ประชุมกับหน่วยงานที่เกี่ยวข้องโดยมีผู้แทนพิเศษของรัฐบาลเป็นประธาน ได้สรุปประเด็นปัญหา และเสนอแนวทางแก้ไข ทั้งในระดับ นโยบาย อาทิ จัดโครงสร้างสายการบังคับบัญชาให้รองรับภารกิจความมั่นคง และในระดับพื้นที่ เช่น เร่งทบทวนแผนการเสริมสร้างกองกำลังประจำถิ่นฯ ให้สอดคล้องกับสถานการณ์ เป็นต้น

- 2 -

ข้อสั่งการประธาน คปต.

1. อส. เป็นมวลชนสำคัญ ห้วงที่ผ่านมาบางพื้นที่กลายเป็นเป้าหมายของกลุ่มผู้ก่อเหตุรุนแรง ดังนั้น ต้องเร่งเพิ่มประสิทธิภาพของ อส. อย่างจริงจัง และเหมาะสม

2. ปัญหา และอุปสรรคที่เกิดขึ้น ต้องร่วมกันแก้ไขให้เป็นรูปธรรมโดยเร็วมอบให้ สล.คปต. เร่งจัดระบบให้ กอ.รมน. กระทรวงมหาดไทย ปค. ร่วมกันสร้าง อส. ให้เข้มแข็ง โดยให้ ผทพ. ติดตามให้คำแนะนำอย่างใกล้ชิดด้วย

**3. การเสริมสร้างความเข้มแข็งเครือข่ายความร่วมมือทางวิชาการของภาครัฐและเอกชนเพื่อสนับสนุนการแก้ปัญหาและพัฒนา จชต.**

สืบเนื่องจากข้อสั่งการนายกรัฐมนตรี ในโอกาสเดินทางติดตามการดำเนินงานแก้ไขปัญหา และพัฒนาพื้นที่ จชต. และประชุมร่วมผู้แทนหน่วยงานที่เกี่ยวข้อง เมื่อวันที่ 24 พ.ค. 60 สรุปว่า “ให้หน่วยงานที่ร่วมแก้ไขปัญหา จชต. เปิดพื้นที่ให้สถาบันอุดมศึกษา นักวิชาการ เข้ามามีส่วนร่วมในเชิงบูรณาการการแก้ปัญหา จชต. ร่วมกับหน่วยงานภาครัฐเพื่อยุติปัญหาร่วมกัน” ทั้งนี้ กลไก คปต. (สล.คปต.) และ ผทพ. (สำนักงาน คปต.ส่วนหน้า) ได้ประสานกับ กอ.รมน.ภาค 4 สน. และ ศอ.บต. ขับเคลื่อนงานร่วมกันอย่างต่อเนื่อง จนนำไปสู่การร่วมลงนาม บันทึกความเข้าใจ ในการสร้างเครือข่าย ความร่วมมือทางวิชาการของมาหาวิทยาลัย และส่วนงานภาครัฐในพื้นที่ จชต. เพื่อส่งเสริมการเรียนรู้สังคมพหุวัฒนธรรม และการพัฒนามนุษย์ (MOU) กับสถาบันศึกษา/มหาวิทยาลัยในพื้นที่ 5 แห่ง ขับเคลื่อนงานร่วมกัน เมื่อวันที่ 30 เม.ย. 61 เพื่อผลิตชุดความรู้ มุ่งสลายแนวคิดแบ่งแยกดินแดนในพื้นที่ จชต. ซึ่งเห็นผลได้แล้วในระดับพื้นที่ ในระยะต่อไปมุ่งการขยายผลและยกระดับให้ความร่วมมือทางวิชาการมีพลังขับเคลื่อนมากขึ้นในระดับยุทธศาสตร์ จึงเสนอให้ยกระดับ “บันทึกความเข้าใจ” เป็น “บันทึกข้อตกลงร่วมกัน” และให้ ศอ.บต. เป็นหน่วยงานรับผิดชอบขับเคลื่อนความร่วมมือดังกล่าวต่อไป โดยประสานงานเชื่อมโยงในระดับพื้นที่ โดย กอ.รมน.ภาค 4 สน.

ข้อสั่งการประธาน คปต.

- ให้ดำเนินการตามข้อเสนอของ ผทพ.เพื่อขยายผลการขับเคลื่อนงานในระดับยุทธศาสตร์ และขอให้ สล.คปต. อำนวยการงาน กอ.รมน. และ ศอ.บต. เพื่อขับเคลื่อนงานเครือข่ายทางวิชาการให้เข้มแข็งในทุกระดับ และสนับสนุนการแก้ไขปัญหา จชต. ต่อไป

เรื่องพิจารณา/มติที่ประชุม

**1. (ร่าง) แผนบูรณาการป้องกันและแก้ไขปัญหาความไม่สงบในพื้นที่ จังหวัดชายแดนภาคใต้ พ.ศ. 2562–256๕**

มติที่ประชุม

1.1 เห็นชอบ แผนบูรณาการป้องกันและแก้ไขปัญหาความไม่สงบในพื้นที่จังหวัดชายแดนภาคใต้ พ.ศ. 2562 – 2565 และมอบหมายให้ กอ.รมน. และ ศอ.บต. กำกับ ติดตาม แผนงานด้านความมั่นคง และแผนงานด้านการพัฒนา ตามลำดับ รวมทั้งให้หน่วยงานที่เกี่ยวข้องกับการแก้ไขปัญหา จชต. ถือเป็นกรอบการจัดทำแผนปฏิบัติราชการของหน่วยงาน ต่อไป

1.2 มอบให้หน่วยงานรับผิดชอบแผนงาน/โครงการสำคัญ ตามที่แผนบูรณาการฯ กำหนดไว้ โดยให้หน่วยงานรับผิดชอบฯ จัดทำรายละเอียดแผนงาน/โครงการสำคัญร่วมกับหน่วยงานที่เกี่ยวข้อง และนำส่ง สมช./สล.คปต. ภายในสิ้นเดือน ส.ค.62

- 3 -

**2. การขยายพื้นที่เป้าหมายของแผนปฏิบัติการโครงการเดินสำรวจออกโฉนดที่ดินเพื่อเสริมสร้างความมั่นคงในพื้นที่ จชต. (ปัตตานี ยะลา นราธิวาส) ประจำปีงบประมาณ พ.ศ. 2561 – 2564**

มติที่ประชุม

2.1 เห็นชอบในหลักการ ให้กรมที่ดินขยายพื้นที่เป้าหมายการเดินสำรวจออกโฉนดที่ดิน ในปีงบประมาณ พ.ศ. 2563 – 2564 ตามแผนปฏิบัติการโครงการเดินสำรวจออกโฉนดที่ดินเพื่อสร้างความมั่นคงในพื้นที่ 3 จชต. (ปัตตานี ยะลา นราธิวาส) ประจำปีงบประมาณ พ.ศ. 2561 – 2564 ตามข้อเสนอ ศอ.บต. โดยให้ครอบคลุมพื้นที่อื่นใน 3 จังหวัด (ปัตตานี ยะลา นราธิวาส) เพิ่มเติม 5,400 แปลง (ปีละ 2,700 แปลง) นอกเขตพื้นที่เป้าหมายที่กำหนดไว้เดิม

2.2 เห็นชอบให้เพิ่มสายสำรวจของกรมที่ดิน ในศูนย์อำนวยการเดินสำรวจฯ ทั้ง 3 ศูนย์ (จังหวัดนราธิวาส) (1) ปัตตานี, ยะลา และศูนย์อำนวยการเดินสำรวจฯ จังหวัดนราธิวาส (2)–(3) ศูนย์ละ 2 สายสำรวจ) รวม 6 สายสำรวจ รวมทั้งอัตรากำลังการจ้างลูกจ้างชั่วคราว รวม 12 อัตรา

2.3 เห็นชอบกรอบงบประมาณสนับสนุน ในปีงบประมาณ พ.ศ. 2563 – 2564 ภายในวงเงิน 27,317,880 บาท โดยในปีงบประมาณ พ.ศ. 2563 ให้กรมที่ดิน ปรับคำของบประมาณรายจ่ายที่เสนอขอตามแผนงานบูรณาการขับเคลื่อนการแก้ไขปัญหา จชต. ประจำปีงบประมาณ พ.ศ. 2563 หากไม่เพียงพอ ให้ขอเพิ่มเติมตามกฎ ระเบียบ และขั้นตอนของสำนักงบประมาณสำหรับปีงบประมาณ พ.ศ. 2564 ให้จัดทำคำของบประมาณรายจ่าย ประจำปีงบประมาณ ต่อไป

**3. โครงการขับเคลื่อนงานความมั่นคงของ กอ.รมน./กอ.รมน.ภาค 4 สน.**

มติที่ประชุม **:** เห็นชอบให้ กอ.รมน. โดยรับสนับสนุนงบประมาณภายในวงเงินไม่เกิน 265,966,490 บาท เพื่อสนับสนุนโครงการขับเคลื่อนงานความมั่นคงของ กอ.รมน. ทั้งนี้ ให้ดำเนินการตามความเห็นของสำนักงบประมาณในการขอรับการสนับสนุนงบประมาณ ตามระเบียบว่าด้วยการโอนงบประมาณรายจ่ายบูรณาการและงบประมาณรายจ่ายบุคลากรระหว่างหน่วยรับงบประมาณ พ.ศ. 2562 ต่อไป

**4. โครงการเพิ่มประสิทธิภาพการบูรณาการฐานข้อมูลด้านความมั่นคงจังหวัดชายแดนภาคใต้**

มติที่ประชุม **:** เห็นชอบให้ สมช./สล.คปต. ได้รับงบประมาณภายในวงเงิน 50 ล้านบาท สนับสนุนการดำเนินโครงการเพิ่มประสิทธิภาพการบูรณาการฐานข้อมูลความมั่นคง จชต. ตามมติ คปต. ครั้งที่ 2/2561 ทั้งนี้ ให้ดำเนินการตามความเห็นชอบของสำนักงบประมาณในการขอรับการสนับสนุนงบประมาณ ตามระเบียบว่าด้วยการโอนงบประมาณรายจ่ายบูรณาการและงบประมาณรายจ่ายบุคลากรระหว่างหน่วยรับงบประมาณ พ.ศ. 2562 ต่อไป

ข้อสั่งการของประธาน คปต.

1. การประชุม คปต. มีความสำคัญอย่างมากต่อการขับเคลื่อนการแก้ไขปัญหาในพื้นที่ จชต. ซึ่งในห้วงที่ผ่านมาสามารถขับเคลื่อนงานที่ส่งผลให้สถานการณ์ความรุนแรงในภาพรวมลดลงอย่างชัดเจน อย่างไรก็ตาม เพื่อให้เกิดการบูรณาการแผนงาน แนวทางการปฏิบัติของทุกหน่วยงานที่เกี่ยวข้อง เป็นไปในทิศทางเดียวกัน คปต. ยังคงต้องดำเนินการต่อไป จนกว่าจะมี พ.ร.บ. หรือคำสั่ง ได้กำหนดไว้ตามเจตนารมณ์ตามประกาศ และคำสั่งแต่งตั้ง คปต.

- 4 -

2. ยุทธศาสตร์ชาติด้านความมั่นคง แผนแม่บทที่รองรับยุทธศาสตร์ชาติ และแผนปฏิบัติการในการแก้ไขปัญหาความไม่สงบใน จชต. มีแนวทาง เป้าหมาย และตัวชี้วัดที่ชัดเจนแล้ว ขึงขอให้ทุกหน่วยงานจัดทำแผนปฏิบัติราชการให้สอดคล้อง มุ่งสู่เป้าหมาย ยุติเหตุรุนแรงให้ได้ และมุ่งแก้ปัญหาเศรษฐกิจในพื้นที่ นำความสุขกลับคืนพี่น้องประชาชนไทยทุกคนอย่างถ้วนหน้า

3. ขอให้ ผทพ. รวมทั้ง กอ.รมน. และ ศอ.บต. ต้องทำงานสนับสนุนกันอย่างใกล้ชิด โดยเฉพาะ กอ.รมน. ให้เร่งพิจารณาทบทวนโครงสร้างที่จะเพิ่มประสิทธิภาพการแก้ไขปัญหาในพื้นที่ได้อย่างแท้จริง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*